armvectores/hy_wikipedia_2023 huggingface dataset:
Ամերսֆորտ (ճամբար)

«Ամերսֆորտ ճամբար» (գերմ.՝ Durchgangslager Amersfoort), համակենտրոնացման ճամբար, որը կառուցվել է Նացիստական Գերմանիայի կողմից բռնազավթված Նիդերլանդների Թագավորության տարածքում 1941 թվականին։ Գտնվում է հոլանդական Ամերսֆորտ քաղաքում։ Մահվան այս ճամբարը գոյությունը պահպանել է մինչև 1945 թվականի ապրիլ ամիսը։ Ամբողջ ընթացքում այստեղ պահվել են 35.000 կալանավորներ և ռազմագերիներ։


== Պատմություն ==
Երկրորդ համաշխարհային պատերազմի սանձազերծելուց առաջ ապագա համակենտրոնացման ճամբարի տեղում սկսած 1939 թվականից գտնվում էին ռազմաբազաներ, որտեղ կենտրոնացած էր հրետանին։
1941 թվականին ստեղծվում է գերմանական ճամբարը, որտեղ նույն թվականի օգոստոսի 18-ից սկսեցին տեղափոխել առաջին կալանավորներին. դրանք թվով 200 կոմունիստներ էին։ Համակենտրոնացման ճամբարի պարետը օբերշտուրմֆյուրեր Վալտեր Հենրիխն էր։ 1941-ից 1943 թվականներն ընկած ժամանակահատվածում համակենտրոնացման ճամբարում պահվում էին 8800 կալանավորներ, որոնցից 2200-ը արտաքսվեցին Գերմանիա։ Կալանավորներից շուրջ 850-ը հրեաներ էին։ Բացի հրեաներից և կոմունիստներից, Ամերսֆորտում պահվում էին նաև դիմադրության մասնակիցներն ու հարկադիր աշխատանքից խուսափողները։
1943 թվականի մայիսի 17-ից սկսած ճամբարը հանձնվեց տեղական ոստիկանության հսկողությանը։ Ընդհուպ 1945 թվականը ճամբարում կային 26.500 բանտարկյալներ, որոնցից 18.000-ը ուղարկվեցին Արևելք՝ Բուխենվալդ և այլ մահվան ճամբարներ։
Ամերսֆորտ քաղաքի մերձակայքում է գտնվում Լեուզդենի հուշարձան-գերեզմանոցը, որտեղ հուղարկավորված են 865 խորհրդային զինվորներ։ Նրանցից շուրջ 800-ը նահատակվել են համակենտրոնացման ճամբարում, իսկ մնացածի մասունքները բերվել և հողին են հանձնվել հարակից տարածքներից։ Յուրաքանչյուր երրորդ գերեզման անանուն է։
Ամերսֆորտ համակենտրոնացման ճամբարի պայմանները անմարդկային էին, այդ իսկ պատճառով կալանավորների ճնշող մեծամասնությունը մահացավ ամերիկացիների կողմից ճամբարը ազատագրելուց անմիջապես հետո։
1948 թվականին ճամբարի պարետն ու պահակախումբը դատապարտվեցին իրենց կատարած հանցագործությունների պատճառով։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Kamp Amersfoort Պաշտոնական կայք
Lista de 69 judíos que salieron de escondites en los Países Bajos después de la Segunda Guerra Mundial Archived 2011-07-17 at the Wayback Machine., una persona de la lista provenía de Amersfoort.
Historia de una locación (Geschhiedenis van een plek) Archived 2008-12-01 at the Wayback Machine., documental de tres horas sobre la historia de Amersfoort que incluye testimonios de ex prisioneros sobre la vida en el campo de concentración.
Նովոտաիշևո

Նովոտաիշևո (ռուս.՝ Новотаишево, բաշկիրերեն՝ Яңы Тайыш), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 32 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դարլինգ Կեյտս

Դարլինգ Կեյթս (անգլ.՝ Darlene Cates, լրիվ անունը՝ Ռիտրա Դարլին Գատրինդեկտեմբերի 13, 1947(1947-12-13), Borger, Հատչինսոն շրջան, Տեխաս, ԱՄՆ - մարտի 26, 2017(2017-03-26), Forney, Քաուֆման շրջան, Տեխաս, ԱՄՆ), ամերիկացի դերասանուհի,որի առաջնելույթը եղել է Լեսի Հալսթրոմի «Ի՞նչն է տանջում Գիլբերտ Գրեյփին» ֆիլմում, որտեղ խաղացել է գլխավոր կերպարներից մեկի մոր՝ հիվանդագին ճարպակալմամբ տառապող Բոննի Գրեյփի դերը։ Նույն ֆիլմում խաղացել են նաև Ջոնի Դեփը, Ջուլետ Լյուիսը և Լեոնարդո ԴիԿապրիոն։ Մի շոուի ժամանակ, որտեղ նա խոսում էր իր գիրության մասին, ասելով որ ինքը կշռում է 230 կգ-ից մի փոքր ավել, ռեժիսորը նկատել և ընտրել է նրան այդ դերի համար։


== Ֆիլմագրություն ==


== Ծանոթագրություններ ==
Իսահակ դը Բենսերադ

Իսահակ դը Բենսերադ (նոյեմբերի 5, 1613(1613-11-05), Լիոն լա Ֆորե - հոկտեմբերի 10, 1691(1691-10-10), Ժանտիլի, arrondissement of l'Haÿ-les-Roses, Վալ-դը-Մարն, Իլ-դը-Ֆրանս, Ֆրանսիայի մետրոպոլիս, Ֆրանսիա), ֆրանսիացի պոետ Լյուդովիկոս XIV պալատում, դրամատուրգ։ Նրբակերտ գրականության դարաշրջանի պոետ, Րամբույեյի հյուրանոցի հասարակության սիրահար, զվարճալի սոնետների և ռոնդոների հեղինակ, ողբերգությունների և գեղեցիկ լիբրետոներ (բանաստեղծություններում) էր գրում բալետների համար։


== Կենսագրություն ==
Ծնվել է Նորմանդիայում։ Պատանեկության շրջանում Իսահակ դե Բենսերադը սկսեց աստվածաբանություն ուսումնասիրել Սորբոնում։ Ճանաչում ձեռք բերեց վերամբարձ ոճով գրած բանաստեղծություններով, որոնց մեծ մասը էրոտիկ ովանդակություն  ունեին։  Սկսեց հետաքրքրվել թատրոնով, և 1636 թվականին Բուրգունդյան հյուրանոցում  ներակայացված «Կլեոպատրա» ողբերգության հաջողությունը նրան ստիպեց հրաժարվել եկեղեցական կարիերան շարունակելու մտքից։ Երկար ժամանակ Բենսերադը համագործակցելով կոմպոզիտոր Լամբերի, այնուհետև նաև Լյուլլի հետ, ստեղծեց 23 պալատական բալետ։ Հասուն տարիքում գրել է դիդակտիկ ռոնդոներ և առակներ։ 1674 թվականից Բենսերադը Ֆրանսիական ակադեմիայի անդամ է։ Նրա ժառանգությունը ներառում է էպիգրամաներ, սոնետներ, գովերգեր, ռոնդո, էնիգմաներ Օվիդիուսի  «Կերպարանափոխություն» (1676) պոեմի և Եզոպոս առակի (1678) թեմաներով գրել է ողբերգություններ և կատակերգություններ, այդ թվում «Iphis et Iante»


== Հրատարակություն ==

«Երկերի ժողովածու» («Oeuvres», 2 հ., 1697)


== Հիշողություն ==
Վլադիսլավ Խոդասևիչը Բենսերադին է նվիրել իր կատակ բանաստեղծություններից մեկը 1935 թ.  («…Օ՜ ընկերներ, Երկու ժամ անդադար, կրկնում եմ Բենսերադի անունը…»)


== Ծանոթագրություններ ==
Գորբանի (այլ կիրառումներ)

Գորբանի, կարող է վերաբերել՝

Գորբանի - գյուղ, Ուկրաինայի Խարկովի մարզի Խարկովի շրջանում
Գորբանի - գյուղ, Ուկրաինայի Կիևի մարզի Պերյեսլավ-Խմելնիցկիի շրջանում
Գորբանի - գյուղ, Ուկրաինայի Պոլտավայի մարզի Կոզելշչինայի շրջանում
Սարգիս Ավագյան

Անվան այլ կիրառումների համար տե՛ս՝ Սարգիս Ավագյան (այլ կիրառումներ)
Վիքիպեդիայում կան հոդվածներ  Ավագյան ազգանունով այլ մարդկանց մասին:Սարգիս Նազարի Ավագյան (մարտի 16, 1918(1918-03-16), Դարպաս, Հայաստան - ապրիլի 2, 1995(1995-04-02), Երևան, Հայաստան), հայ քիմիկոս։ Քիմիական գիտությունների դոկտոր (1967), պրոֆեսոր (1969)։


== Կենսագրություն ==
1936 թվականին ավարտել է Կիրովականի թիվ 1 միջնակարգ դպրոցը։ 1941 թվականին ավարտել է Երևանի պետական համալսարանը և ընդունվել ԵրՊԻ քիմիատեխնոլոգիական ֆակուլտետ։ 1941 թվականին մեկնել է ռազմաճակատ։ Պատերազմից հետո ընդունվել է ԵՊՀ ասպիրանտուրա։ 1946 թվականից աշխատել է ԵՊՀ քիմիայի ֆակուլտետում որպես ասիստենտ, ապա՝ ավագ դասախոս։ 1953 թվականին պաշտպանել է թեկնածուական, 1967 թվականին՝ դոկտորական ատենախոսությունը։ 1969 թվականին նրան շնորհվել է պրոֆեսորի կոչում։ 1973-1975 թվականներին եղել է քիմիայի ֆակուլտետի դեկան, 1975-1984 թվականներին եղել է ՀՊՄԻ ուսումնական աշխատանքների գծով պրոռեկտոր, 1984-1989 թվականներին՝ ԵՊՀ անօրգանական քիմիայի ամբիոնի վարիչ։


== Գործունեություն ==
Հեղինակ է ավելի քան 100 գիտական աշխատանքների։ Աշխատանքները վերաբերում են տեսական և գործնական նշանակություն ունեցող π և խելատային համալիրների սինթեզին և ֆիզքիմիական հատկությունների հետազոտմանը։


== Պարգևներ ==
«Կարմիր աստղ» շքանշան,
ՀԽՍՀ Գերագույն խորհրդի պատվոգիր։


== Ծանոթագրություններ ==
Գանջալա

Գանջալա (վրաց.՝ განჯალა), գյուղ Վրաստանում։ Գտնվում է Կախեթի մարզի Լագոդեխի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2243 մարդ։


== Ծանոթագրություններ ==
Լուսինե Թովմասյան

Լուսինե Թովմասյան (հուլիսի 25, 1986(1986-07-25), Երևան, Հայկական ԽՍՀ, ԽՍՀՄ), գեղեցկության մրցույթի հայ մասնակից, ով 2003 թվականին, 17 տարեկանում արժանացել է «Միսս Հայաստան» կոչմանը։


== Կենսագրություն ==
Լուսինե Թովմասյանը ծնվել է Հայաստանի մայրաքաղաք Երևանում, որտեղ էլ անցկացրել է իր մանկությունը։ Սովորել է Երևանի ռուս-հայկական (սլավոնական) համալսարանի միջազգային հարաբերություններ ֆակուլտետում։ 2009 թվականին ավարտել է Լոնդոնի Վեստմինստեր (“Westminster”) համալսարանի միջազգային հարաբերությունների բաժինը։
Մասնակցել է «Միսս Հայաստան» մրցույթին 2003 թվականին, երբ 17 տարեկան էր և շահել է տիտղոսը։ «Վիցեմիսս Եվրոպա-2005» մրցույթի հաղթողն է։ 
Իր ուժերը փորձել է նաև դերասանական արվեստում։ Նկարահանվել է «Երևան» ստուդիայի «Մի վախեցիր» և «Արտիստը» ֆիլմերում, որպես գլխավոր դերակատարուհի։ Նկարահանվել է նաև  «Նախաճաշ 2-ի համար» ֆիլմում։
«Նոր ռադիո»-ի և «Նոր հանդես» (“New Mag”) ամսագրի հիմնադիր նախագահն է։ Աշխատել է Հայաստանի հանրային հեռուստաընկերությունում, վարել «Մենք ու մենք» նախագիծը։


== Ծանոթագրություններ ==


== Արտաքին հղումներ ==
Լուսինե Թովմասյանը Էյ Վի Փրոդաքշն կայքում
Ադելեյդ (գետ)

Ադելեյդ (անգլ.՝ Adelaide River), նավարկելի գետ Ավստրալիայում, հոսում է երկրի հյուսիսային հատվածով և թափվում է Թիմորի ծովը՝ Դարվին քաղաքից մոտ 50 կմ հյուսիս-արևելք։ Երկարությունը 180 կիլոմետր է։ Գետը ձևավորվում է երկու գետերի միաձուլումից։ Աղբյուրի բարձրությոունը՝ 149 մետր։ Ադելեյդ գետի վրա գտնվում է Ադելեյդ-Ռիվեր քաղաքը։
Ադելեյդ գետը հայտնաբերել են Ջոն Լորտ Ստոքսը և Լ. Ռ. Ֆիցմուրիսը, որոնք 1839 թվականին իրականացնում էին հետազոտություններ հյուսիսային տարածքի ափերին, «Beagle» նավի վրա։ Գետն իր անվանումը ստացել է ճանապարհորդների կողմից՝ Ադելաիդայի Սաքսեն-Մայնջինենի թագուհու պատվին, որը բրիտանացի թագավոր Վիլհելմ IV-ի կինն էր։ Հետագայում, 1862 թվականին գետը հետազոտել է Ջոն Մաքդոուել Ստյուարտը։
1881 թվականին հողի բարձր բերրիության պատճառով գետի հովտային հատվածում բնակիչները սկեսեցին զբաղվել ոռոգվող գյուղատնտեսությամբ՝ փորձելով աճեցնել սուրճ, շաքարեղեգ, կաուչոկ։ Սակայն 1886 թվականին ծանր կլիմայական պայմանների պատճառով բնակիչները լքեցին տարածքը։ 1954 թվականին փորձել են այդտեղ բրինձ աճեցնել, սակայն չի հաջողվել։
Գետը տեղակայված է մերձհասարակածային գոտում և այստեղ տիրում է չոր և խոնավ եղանակ։ Չոր սեզոնին վերին հոսանքում գետը չորանում է, իսկ ստորինում՝ հոսքը կրճատվում է։ Եվ հակառակը՝ խոնավ սեզոնին վարարում է՝ կապված արևադարձային անձրևների հետ։


== Ծանոթագրություններ ==
Դոնաու Աուեն

Դոնաու Աուեն (գերմ.՝ Donau-Auen), ազգային պարկ Ավստրիայում, գտնվում է Ստորին Ավստրիայի տարածքում։ Պարկի ընդհանուր մակերեսը կազմում է 93 կմ²։ Հիմնադրվել է 1996 թվականի հոկտեմբերի 27-ին։
Ազգային պարկը ձգվում է Դանուբ գետի երկայնքով։ Պարկի երկարությունը կազմում է 38 կմ։ Պարկից դեպի հյուսիս տարածվում է Մարշֆիլդ հարթավայրը։ Ազգային պարկի տարածքի մեծ մասը մարգագետիններ են և Դանուբ գետի երկայնքով ձգվող ջրատարածքներ։ Այստեղ կան բազմաթիվ լճեր և փոքր գետեր։ Դոնաու Աուենը համարվում է Կենտրոնական Եվրոպայի այն միակ պարկերից մեկը, որտեղ պահպանվում է մարդու կողմից ձեռք չտված բիոսֆերան։
Ազգային պարկում ապրում են բազմաթիվ կենդանիներ, այդ թվում հազվագյուտ և անհետացող տեսակներ։ Կա 100 տեսակ թռչուն, 8 տեսակ սողուն, 13 տեսակ երկկենցաղ և 60 տեսակ ձուկ։ Ֆլորան նույնպես բազմազան է։ Այստեղ աճում են ավելի քան 800 տեսակ բույս, այդ թվում այնպիսի բույսեր, ինչպիսին են արծաթագույն ուռենին և օրխիդեայի հազվագյուտ տիպերը։
Պարկի տարածքով անցնում է դանուբյան հեծանվային ճանապարհ, որը սկսում է գերմանական Պասաու քաղաքից և շարունակվում մինչև Հունգարիա։


== Պատկերասրահ ==

		
		
		
		
		
		
		
		
		
		
		
		
		


== Արտաքին հղումներ ==
Պարկի պաշտոնական կայքը (нем., англ.)
Ալեքսանդր Սուվորովի պետական թանգարան

Ալեքսանդր Սուվորովի պետական թանգարան (ռուս.՝ Государственный мемориальный музей А. В. Суворова), թանգարան Սանկտ Պետերբուրգում։ Նվիրված է գեներալիսիմուս Ալեքսանդր Սուվորովի (1729-1800) հիշատակին։ Հիմնադրվել է 1900 թվականին, երբ նշվում էր գնդապետի մահվան հարյուրամյակը։ Թանգարանի պաշտոնական բացումը տեղի է ունեցել 4 տարի անց՝ 1904 թվականի նոյեմբերի 13 (26)-ին, երբ նշվում էր Սուվորովի ծննդյան 175-ամյակը։ Թանգարանի բացման հանդիսությանը ներկա էր նաև Նիկոլայ II-ը։
Սուվորովն առաջին անձնավորությունն էր, որին նվիրված հատուկ թանգարան է բացվել Ռուսաստանում։
1904 թվականին թանգարանն զբաղեցնում է ներկայիս շենքը, որ կառուցվել էր Պրեոբրաժենսկի գնդի հատկացրած տարածքում՝ Կիրոչնայա ու Տավրիչեսկայա փողոցների անկյունում։ Շենքը հատուկ թանգարանի համար կառուցվել է Ալեքսանդր Գոգենի նախագծով՝ Գերման Գրիմի մասնակցությամբ։ Թանգարանի ենքը կառուցվել է ռուսական հին ամրոցների օրինակով՝ պաշտպանական աշտարակ ու դրա կողմերում ձգվող պատեր։ Թանգարանի դիմացի պատին՝ Սուվորովի զինանշանի երկու կողմերում, խճանկարներ են՝ «Սուվորովի մեկնումն արշավի 1799 թ.» և «Սուվորովն Ալպերն անցնելիս»։ Խճանկարներն ստեղծել են Մ. Զոշչենկոն ու Ն. Մասլեննիկովը համապատասխանաբարԹանգարանի հավաքածուն ընդգրկում է 100 000 առարկա (2002 թ. տվյալներով), որոնք գնվել է կամ ձեռք է բերվել մասնավոր նվիրատվությունների շնորհիվ։ 1918 թ. հեղափոխությունից հետո թանգարանը փակվել է, իսկ ցուցանմուշները տրվել են այլ թանգարանների։ 1930-ական թվականներին շենքում տեղավորվել է Աերոթանգարան։ Լենինգրադի բլոկադայի տարիներին շենքը վնասվել է ռումբի պայթյունից։ 1950 թվականին սկսվել են թանգարանի վերակառուցման աշխատանքները։ Ալեքսանդր Սուվորովի պետական թանգարանը վերաբացվել է 1951 թվականին։
1988-1998 թվականներին թանգարանը փակվել է վերակառուցման նպատակով և վերաբացվել է 1998 թվականի մայիսի 8-ին։


== Գրականություն ==
Музей А. В. Суворова։ Путеводитель. — Л., 1954;
Охотников И. В. Музей А. В. Суворова. — Л., 1969;
Меерович Г. И. Музей А. В. Суворова։ Историко-краеведческий очерк. — Л., 1981.


== Ծանոթագրություններ ==


== Արտաքին հղումներ ==
Թանգարանի լուսանկարներ
Տեղեկություններ թանգարանի մասին
Զիտա Բադալյան

Զիտա Գրիգորի Բադալյան (հունիսի 6, 1981(1981-06-06), Վլադիկավկազ, ՌԽՖՍՀ, ԽՍՀՄ), ռուսական թատրոնի ու կինոյի դերասանուհի։


== Կենսագրություն ==
Զիտա Բադալյանը ծնվել է 1981 թվականի հունիսի 6-ին Հյուսիսային Օսիայի Օրջոնիկիձե քաղաքում։
2006 թվականին ավարտել է Մոսկվայի հայկական թատրոնին կից գործող «Յա» թատերական ստուդիան։ 2008 թվականին ավարտել է Մոսկվայի Մ․ Շոլոխովի անվան պետական հումանիտար համալսարանի ժուռնալիստիկայի ֆակուլտետը։ 2013 թվականին ավարտել է Լոս Անջելեսի Լի Ստրասբերգի թատրոնի և կինոյի ինստիտուտը։
2002 թվականից խաղում է Մոսկվայի հայկական թատրոնում (ղեկավար՝ Սլավա Ստեփանյան)։


== Գործունեություն ==


=== Դերերը թատրոնում ===


=== Դերերը կինոյում ===


== Մրցանակներ և պարգևներ ==
«Մարիա» մոնոներկայացումների միջազգային թատերական փառատոնի գլխավոր մրցանակակիր (2012, Կիև)
«SOLO» մոնոներկայացումների միջազգային թատերական փառատոնի մրցանակակիր (2010)
Եվրոպական թատրոնների «A la lumiere dAntigone» 19-րդ միջազգային փառատոնի մրցանակակիր (2007, Գրենոբոլ, Ֆրանսիա)
«Մոսկվա՝ աշխարհի քաղաք» ազգային թատրոնների 5-րդ փառատոն-մրցույթի դիպլոմ (2008)
«Մոսկվա՝ աշխարհի քաղաք» ազգային թատրոնների 6-րդ փառատոն-մրցույթի դիպլոմ (2009)
«Էթնիկա» միջազգային մրցույթի դափնեկիր (2007)
«Կարոտ» միջազգային հայկական փառատոնի դիպլոմ և ոսկե մեդալ (2008)
«Կարոտ» միջազգային հայկական փառատոնի դիպլոմ (2010)
ՀՀ Մշակույթի նախարարության կողմից վկայական (2010)
«Վիլյամ Սարոյանի» ոսկե մեդալ (Մոսկվայի հայկական թատրոնի ոսկե կրծքանշան) (2009)


== Ծանոթագրություններ ==
Բրոշնև-Օսադա

Բրոշնև-Օսադա (ուկրաիներեն՝ Брошнів-Осада), քաղաքատիպ ավան Ուկրաինայի Իվանո-Ֆրանկովսկի մարզի Ռոժնյատովսկի շրջանում։ Հիմնադրվել է 1890 թվականին։
Չճշտված տվյալներով Բրոշնև-Օսադա քաղաքատիպ ավանում բնակվում էր 5 760 մարդ։ Բնակավայրը զբաղեցնում է 5,04 կմ² տարածք։ Բնակչության խտությունը կազմում էր 1143 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Լիճք (այլ կիրառումներ)

Լիճք եզրը կարող է վերաբերել՝

Լիճք, գյուղ Հայաստանի Գեղարքունիքի մարզում։
Լիճք, գյուղ Հայաստանի Սյունիքի մարզում։
Լիճք, գյուղ Արևմտյան Հայաստանում, Խարբերդի վիլայեթի Ակնի գավառակում։
Լիճք (գետակ), գետակ Հայաստանի Գեղարքունիքի մարզում։
Լիճք (հանքային ջուր), ածխաթթվական, հիդրոկարբոնատ-քլորիդային, նատրիում-մագնեզիում-կալցիումական, ցածր ջերմաստիճանի հանքային ջուր։
Լիճք - գյուղ Արևմտյան Հայաստանում, Բիթլիսի վիլայեթի Խարզանի գավառակում։
Միմի Կինի

Միմի Կինի (անգլ.՝ Mimi Keene, օգոստոսի 5, 1998(1998-08-05), London Borough of Redbridge, Մեծ Լոնդոն), բրիտանացի դերասանուհի, ով հայտնի է դարձել «Իստ-Էնդայի բնակիչները» ֆիլմի շնորհիվ, որտեղ կերտել է Սինդի Ուիլյամսի դերը։ Նա սովորել է Իտալիայի Կոնտի թատրոնի արվեստի ակադեմիայում։ Նկարահանվել է «Դպրոցներ աստղերի համար» վավերագրական ֆիլմում` ներկայացնելով դպրոցների և աշակերտների կյանքի մասին։


== Կարիերա ==
Նա սկսեց իր կարիերան թատրոնից, կերտելով Ջեյնիի դերը՝ «Քին» ներկայացումում։ Նույն տարում Կինին հայտնվեց ամանորյա գովազդում։ 2013 թվականին նա նկարահանվեց CBBCruen հեռուստալիքով հեռարձակվող «Սեիդի Ջիրեուն» ֆիլմում, հանդես գալով Բրենդեյ Մեյի կերպարում։ Ինչպես նաև «Մեր աղջիկը» հեռուստասերիալում որպես Ջադեյ Դեյվիս։ 2016 թվականին հայտնվեց Լանա Ուեստմոր դերում «The Accidental Case» հեռուստասերիալում։


== Ֆիլմագրություն ==


== Մրցանակներ և անվանակոչություններ ==


== Ծանոթագրություններ ==
Բիկեևո (գյուղ, Չիշմինսկի շրջան)

Բիկեևո (ռուս.՝ Бикеево, բաշկիրերեն՝ Бикәй), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 523 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մուրսիներ

Մուրսիներ (ինքնանվանումը՝մուն), նիլոթյան ցեղերի էթնիկ խումբ, ովքեր բնակվում են Եթովպիայի հարավ-արևմուտքում՝ հարավային Սուդանի սահմանի մոտ։ Խոսում են նիլո-սահարյան խմբին պատկանող մուրսի լեզվով։
Ինչպես շատ արևելաաֆրիկյան հողագործ-անասնապահներ, մուրսիները նույնպես հավատում են երկնային ուժերին։ Հիմնական կրոնական պաշտոնյան քուրմն է։ Քուրմը հանդիսանում է մարդկանց և Աստծո միջև միակ միջնորդը։ Նրա դերը հատկապես կարևորվում է երաշտից, սովից, հիվանդություններից և վնասարարներից վտանգ սպառնալու դեպքում։ Հատուկ ծիսակատարությունների միջոցով քուրմը փորձում է անձրև կանչել, պաշտպանել մարդկանց և անասուններին հիվանդություններից, կանխել հարևան ցեղերի հարձակումները, երաշխավորել հողի բերրիությունը և այլն։ Մուրսիները դավանում են անիմիզմ։
1974 թ-ին խիստ երաշտի պատճառով մուրսիների և հարևան բոդի ցեղի միջև ծագած կռիվը հիմնականում Մարա երկրամասի համար էր, որը պատկանում էր բոդիներին։ Արդյունքում այն բնակեցվեց մուրսիներով։ Ամեն դեպքում մուրսիների գոյությունը վտանգված է։ Երաշտներին և այլ զրկանքներին ավելացել են նաև քաղաքացիական պատերազմների պատճառով մարդկային բազմաթիվ կորուստները։
Մուրսիների մոտ սովորույթ է ներքին շրթունքի կիսանը (երկայնակի կտրված կես մասը)։ Դա արվում է շրթունքի մաշկա-մկանային հյուսվածքների վրա բացված անցքը ձգելու միջոցով։ Մուրսիների մոտ շրթունքը ձգելու արարողությունը սկսում են մանուկ հասակից և շարունակում մինչև խոր ծերություն։ Այդ պատճառով շուրթերը կարող են հասնել բավականին մեծ չափերի։ Շրթունքները կարելի է ձգել անվերջ, քանի որ դրանք տարբերվում են մարմնի մյուս մասերի հյուսվածքներից և ընդունակ են այդպիսի ձգվածության։ Շուրթերի վրա բացված անցքի տրամագիծը և համապատասխանաբար շուրթերի չափսերը կարող են հասնել 400 մմ-ի և ավելի։ Դրան զուգահեռ շուրթերի զգացողականությունը պահպանվում է դրանց ամբողջ մակերեսով մեկ՝ նույնիսկ մեծ չափսերի ժամանակ։ Շրթունքների բացվածքը աղջիկների մոտ հիմնականում արվում է ամուսնությունից 6-12 ամիս առաջ՝ մոր կողմից։ Սկզբնապես դա տեղի է ունենում 15-18 տարեկան հասակում ` 1-2 սմ երկարությամբ, որի մեջ տեղադրվում է փայտե փոքրիկ ցցիկ։ Երկու-երեք շաբաթ անց, երբ վերքը սպիանում է, ցցիկը փոխարինվում է ավելի մեծով։ 4 սմ տրամագծի հասնելու ժամանակ դրվում է կավե սկավառակ (ափսե)։ Հիմնականում բացվածքի տրամագիծը կարող է հասնել մինչև 8-20 սմ-ի։ Յուրաքանչյուր կին ունի իր ձեռքով պատրաստած ափսեն և հպարտանում է դրա մեծությամբ կամ գեղեցկությամբ։ Ափսեի մեծությունը խորհրդանշում է կնոջ խոշոր եղջերավոր կենդանիների քանակը` որը վճարվել է որպես հարսնացուի գլխագին։ Կարծիքներ կան նաև, որ ափսեի մեծությունը և վրայի զարդանկարները ցույց են տալիս կնոջ ուժն ու ինքնահարգանքը։
Բացի այդ նման բացվածքներ արվում են նաև ականջաբլթակների վրա։ Այդ անցքերը նույնպես մեծ են սովորական ականջօղների համար բացված անցքերից։ Դրա պատճառը կրկին բլթակի վրա բացված անցքը ձգելով մեծացնելն է։
Նման սովորույթներ ունեն նաև Բրազիլիայի և Աֆրիկայի այլ ցեղեր նույնպես։
Նովոսեմենկինո (այլ կիրառումներ)

Նովոսեմենկինո, կարող է վերաբերել՝

Նովոսեմենկինո - գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Նովոսեմենկինո - գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Կակատա

Կակատա (անգլերեն՝ Kakata), մեծությամբ երկրորդ քաղաքը Լիբերիայի հյուսիսում։ Բնակչությունը կազմում է 34,936 մարդ՝ 2008 թվականի տվյալներով։ Քաղաքի քույր քաղաքը Բալթիմոր ամերիկյան քաղաքն է։
Ագռավավանք

Անվան այլ կիրառումների համար տե՛ս՝ Ագռավավանք (այլ կիրառումներ)Ագռավավանք, Ղառղառավանք, վանք Հայաստանի Կոտայքի մարզում, Եղվարդ քաղաքի մոտ, Արայի լեռան հյուսիսարևելյան լանջին։


== Ավանդություն ==
Մի անգամ ուխտավորներն այստեղ մատաղ են պատրաստում մեծ կաթսայի մեջ։ Օձը թունավորում է մատաղը։ Այդ բանը տեսնում է մի ագռավ և աշխատում է թույլ չտալ ուխտավորին ուտելու մատաղը։ Ուխտավորները գլխի չեն ընկնում, և ագռավը ստիպված իրեն նետում է եռացող կաթսայի մեջ։ Թափում են մատաղը և նոր միայն տեսնում օձին։ Այդ օրվանից անձնազոհ ագռավի հիշատակին վանքը կոչվում է Ագռավավանք՝ Ղառղառավանք։


== Պատմություն ==
Վանքի եկեղեցին կառուցել է տվել Գրիգոր Ա Մամիկոնյանը VII դարում։ Համալիրի հյուսիսային կողմում կա գերեզմանոց XIII-XIV դարերի խաչքարերով և տապանաքարերով։ Ըստ ավանդության՝ ուխտավորների կերակուրն օձը թունավորում է, մի ագռավ, նկատելով այդ, իրեն նետում է կերակրի կաթսան, որպեսզի ուխտավորները չուտեն թունավորված ճաշը։ Դրանից էլ վանքը ստացել է իր անունը։ Այժմ գտնվում է ավերված վիճակում։


== Ծանոթագրություններ ==
Կիվի-Վիգալա

Կիվի-Վիգալա (էստ․՝ Kivi-Vigala), գյուղ Էստոնիայի Ռապլամաա նահանգի Վիգալա շրջանում։
2011 թվականի տվյալներով գյուղում բնակվում էր 218 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մարինա Ռաթներ

Մարինա Ռաթներ (հոկտեմբերի 30, 1938(1938-10-30), Մոսկվա, ԽՍՀՄ - հուլիսի 7, 2017(2017-07-07), Էլ Սերիտո, Քոնտրա Քոստա շրջան, Կալիֆոռնիա, ԱՄՆ), խորհրդային ծագում ունեցող ամերիկացի մաթեմատիկոս, մաթեմատիկայի պրոֆեսոր Կալիֆոռնիայի համալսարանում, հայտնի է իր աշխատանքներով «Ergodicity» թեորիայի մեջ։ 1990-ական թվականներին նա ապացուցել է մի քանի մեծ թեորեմներ՝ առնչվող դինամիկ համակարգի միատարր տարածքին, հայտնի է որպես Ռաթների թեորեմ։
1987 թվականին Ռաթները ստացել է Գուգենհայմայի կրթաթոշակը, 1993 թվականին պարգևատրվել է «Ostrowski Prize» մրցանակով և այդ նույն տարում ընտրվել է ԱՄՆ գիտությունների ազգային ակադեմիայում։ 1994 թվականին ԱՄՆ գիտությունների ազգային ակադեմիայի կողմից պարգևատրվել է Ջոն Քարտի մրցանակով։


== Կենսագրություն ==
Մարինա Ռաթները ծնվել է Մոսկվայում 1938 թվականին։ Ծնվել է ագրոքիմիայի և բույսերի ֆիզիոլագիայի ոլորտի գիտնականներ Եվսեիա Ռաթների (1905-1978) և Կցիա Մարգոլինայի (1905-1999) ընտանիքում։ Ընտանիքում խոսակցական լեզուն եղել է իդիշը, իսկ Կցիա Մարգոլինան այդ լեզվով հրատարակել է բանաստեղծությունների երեք ժողովածու։
1956 թվականին ընդունվել է Մոսկվայի պետական համալսարանի մեխանիկամաթեմատիկական ֆակուլտետ, ուր նոր սկսել են ընդունել հրեաների, երբ ավարտվել է ստալինյան հակահրեական պատերազմը, 1961 թվականին պաշտպանել է դիպլոմը Անդրեյ Կոլմոգորովի և Ռոլանդ Լվովիչի գլխավորությամբ։ Այնուհետև դասավանդել է Կոլմոգորովի ստեղծած թիվ 18 ՖՄՇ-ում (այժմ ՝ ՄՊՀ ՍՈՒՆՑ), այդ նույն ժամանակ ծնվել է աղջիկը։ 1965 թվականին վերադարձել է ՄՊՀ և դարձել է ասպիրանտ Յակով Սինայի մոտ։ Նրա գլխավորությամբ 1969 թվականին պաշտպանել է թեկնածուական «Գեոդեզիսկան հեղեղ միացյալ շերտատված տարածության վրա կոմպակտ բացասական թեքության մոտ» դիսերտացիան։ Այնուհետև նա դասավանդել է Մոսկվայի Ն. Բաումանի անվան պետական տեխնիկական համալսարանում, բայց ազատվել է թղթերը Իսրայելի ներգաղթային համալսարան տալուց հետո։
Ռաթները Իսրայելում ապրել է 1971 թվականից մինչև 1975 թվական, դասավանդել է Երուսաղեմի հրեական համալսարանում, ինչպես նաև համալսարանի դպրոցում։ 1975 թվականին դարձել է գործող ընթերակա-պրոֆեսոր Բերքլիում, որտեղ 1982 թվականից աշխատել է պրոֆեսորի աստիճանում։


== Ընտանիք ==
Պապիկը՝ Պավել Վասիլևիչ Մարգոլինը (1870-1942), հրատարակիչ և խմբագիր է, Ռաբբի ընտանիքից է, եղել է մի շարք պարբերականների խմբագիր իդիշ լեզվով և եբրայերենով՝ Վիլնյուսում և Բեռլինում։
Հորաքույրը՝ Ռախիլ Պավլովնա Մարգոլինը, գրականագետ է, եղել է Կոռնեյ Չուկովսկիի թղթակցուհին (նրանց նամակագրությունները 1978 թվականին հրատարկվել են առանձին գրքում)։


== Ծանոթագրություն ==


== Արտաքին հղումներ ==
http://www-history.mcs.st-andrews.ac.uk/Mathematicians/Ratner.html
Ratner’s Theorems on Unipotent Flows Archived 2020-07-09 at the Wayback Machine., ISBN 0-226-53984-9
Марины Ратнер(անգլ.)
Ջերմանավ

Ջերմանավ, նավ, որը շարժման մեջ է դրվում ներքին այրման շարժիչներով, ինքնագնաց նավի առավել տարածված տեսակ։ Հզորությունը նավի գլխավոր շարժիչից շարժասարքին է հաղորդվում անմիջականորեն կամ ռեդուկտորի օգնությամբ, երբեմն էլ միացնող կցորդիչներով մեխանիկական, հիդրավլիկական և այլն։


== Դասկարգում ==
Սկզբում ջերմանավ կոչվում էր նաև դիզելէլեկտրագնացը՝ դիզելային գլխավոր շարժիչներով և թիավար էլեկտրաշարժիչներին հզորության էլեկտրական փոխանցմամբ նավ։ Որպես ջերմանավի գլխավոր շարժիչներ կիրառում են երկու և քառատակտ, փոքր, միջին և մեծ պտույտներով ներքին այրման շարժիչներ։
Գլխավոր շարժիչների մեծ հզորության դեպքում ջերմանավերը կարող են մրցել տուրբագնացների հետ։ Մեքենայական բաժանմունքի օժանդակ սարքավորումներն են․ օդային կոմպրեսորները, շարժիչների գործարկման համար նախատեսված սեղմված օդով բալոնները, գլանների և մխոցների հովացման համակարգը, վառելիքն ու քսայուղը մաքրելու և բարձր ճնշման տակ շարժիչ մատուցելու սարքավորումը։
Ընթացքի ժամանակ միջին և մեծ հզորության շարժիչներից հեռացող գազերի ջերմությունը օգտագործվում է ուտիլացման հնոցում շոգու արտադրման համար, շոգին օգտագործում են էլեկտրաէներգիայի արտադըրման և նավի այլ կարիքների համար։
Դեր-Սահակ-Բաշուկ

Դեր-Սահակ-Բաշուկ, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Տիգրան Խաչատրյան

Տիգրան Խաչատրյան (դեկտեմբերի 11, 1970(1970-12-11), Երևան, Հայկական ԽՍՀ, ԽՍՀՄ), հայ տնտեսագետ, պետական և քաղաքական գործիչ, ՀՀ տնտեսական զարգացման և ներդրումների նախարար (16.10.2018-01.06.2019), ՀՀ էկոնոմիկայի նախարար (2019-2020)։ ՀՀ ֆինանսների նախարար (2021 թվականի օգոստոսի 3-2022 թվականի դեկտեմբերի 19)։ ՀՀ փոխվարչապետ։


== Կրթություն ==
1987-1992 թթ.- սովորել է Երևանի ժողովրդական տնտեսության ինստիտուտի աշխատանքի էկոնոմիկայի ֆակուլտետում։
1993-1996 թթ.- ՀՀ գիտությունների ազգային ակադեմիայի տնտեսագիտության ինստիտուտի ասպիրանտուրա, Տնտեսության կառավարում։
1996 թ.- Վիեննայի միացյալ ինստիտուտ, Կիրառական շուկայական տնտեսություն։


== Աշխատանքային գործունեություն ==
1995 թ.- ՀՀ էկոնոմիկայի նախարարության առաջատար մասնագետ։
1995-1996 թթ.- ՀՀ ֆինանսների նախարարության գլխավոր տնտեսագետ։
1996-1998 թթ.- ՀՀ ֆինանսների նախարարության պետական բյուջեի եկամուտների բաժնի պետ։
1998-1999 թթ.- ՀՀ ֆինանսների և էկոնոմիկայի նախարարության հարկային քաղաքականության վարչության պետ։
1999-2001 թթ.- ՀՀ ֆինանսների և էկոնոմիկայի նախարարության պետական եկամուտների քաղաքականության գլխավոր վարչության պետ։
2001-2006 թթ.- ՀՀ ֆինանսների և էկոնոմիկայի նախարարի տեղակալ։
2006-2016 թթ.- Վալլեքս ընկերությունների խումբ, ֆինանսական տնօրեն։
2008-2014 թթ.- Զարգացման հայկական գործակալության խորհրդի անդամ։
2016 թ.- Համահայկական բանկի խորհրդի անդամ։
2016-2018 թթ.- ՀՀ տնտեսական զարգացման և ներդրումների նախարարի տեղակալ։
2018 թ. մարտ-մայիս` ՀՀ տնտեսական զարգացման և ներդրումների նախարարի առաջին տեղակալ։
2018 թ. սեպտեմբեր-հոկտեմբեր` Հայ-Թեք Արմենիա ընկերության տնօրեն։
2018-2019 թթ.- ՀՀ տնտեսական զարգացման և ներդրումների նախարար։
2019 թվականի հունիսի 1-ից` ՀՀ էկոնոմիկայի նախարար։
2021 թվականի օգոստոսի 3-ից` 2022 թվականի դեկտեմբերի 19-ը ՀՀ ֆինանսների նախարար։
2022 թվականի դեկտեմբերի 19-ին նշանակվել է ՀՀ փոխվարչապետ։


== Ընտանիք ==
Ամուսնացած է, ունի մեկ դուստր և երկու որդի։


== Ծանոթագրություններ ==
(9875) 1993 FH25

(9875) 1993 FH25, աստերոիդ աստերոիդների հիմնական գոտում։ Հայտնաբերվել է 1993 թվականի մարտի 21-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 2,446888 ա. մ., առավելագույնը մոտենում է 2,315 ա. մ. հեռավորության վրա և հեռանում 2,5788 ա. մ.։ Արեգակի շուրջ մեկ ամբողջական պտույտ է կատարում 1398,04 երկրային օրվա ընթացքում, իր ուղեծրով շարժվելով միջինում 0,257503 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,94° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9875) 1993 FH25 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կուրբուեն

Կուրբուեն (ֆր.՝ Courboin), Ֆրանսիայում գտնվող համայնք, մտնում է Պիկարդիա երկրամասի կազմի մեջ։ Համայնքի գավառն է համարվում է Էնան։ Մտնում է Էսոմ սյուր Մարն կանտոնի կազմի մեջ։ Համայնքի շրջանն է համարվում Շատո Տիերին։
Համայնքի INSEE ծածկագիրն է 02223։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 296 մարդ։ 


== Տնտեսություն ==
2010 թվականին 197 մարդկանցից (15—64 տարեկան) 155-ը եղել են առավել ակտիվ տնտեսվարողներ, 42-ը եղել են համեմատաբար ոչ ակտիվ (ակտիվության ցուցանիշը կազմել է 78,7 %, 1999 թվականին կազմել է 74,3 %)։ 155 ակտիվ մարդկանցից 147-ը աշխատել են տարբեր ձեռնարկություններում (81 տղամարդ և 66 կին), անաշխատունակների թիվը կազմում է 8 (3 տղամարդ և 3 կին)։ 42 ոչ ակտիվ մարդկանցից 15-ը եղել են կամ աշակերտ կամ էլ ուսանող, 18-ը եղել են թոշակառու, 9-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Աղբյուրներ ==
Կուրբուեն ազգային համալսարի վիճակագրությունը (ֆր.)


== Ծանոթագրություններ ==
Ժողովածու (4495)

Ժողովածու (4495), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4495 թվի տակ։ Ձեռագիրը գրվել է 1817 թվականին Իսրայէլ Կ․ Պօլսեցի, Մեսրովբ Արզումանեան գրիչների կողմից։ Գրված է թղթի վրա, որը ունի 33×22 չափս։ Ձեռագիրը կազմված է 87 թերթից։ Գրված է երկսյուն, նոտրգրով։ Կազմը` կաշի։ Հիշատակարաններ՝ գրչի՝ 1ա, 75ա, 87բ։


== Բովանդակություն ==
Աղէթ․ Գալամաթօ Անտառ նորագույն մտածմանց
Յակ․ նալեան Կտակ չարչարանաց


== Ծանոթագրություններ ==
Յուգիդյագ

Յուգիդյագ (ռուս.՝ Югыдъяг), գյուղ Ռուսաստանի Կոմի Հանրապետության Ուստ-Կուլոմսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թանանամ (այլ կիրառումներ)

Թանանամ, կարող է վերաբերել՝

Թանանամ - գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում
Թանանամ - լեռ Շարուր գավառում
Մալուե

Մալուե (ֆր.՝ Malloué), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 30 մարդ, բնակչության խտությունը` 23.62 մարդ/կմ²։ Բնակավայրը զբաղեցնում է 1.27 կմ² տարածք։
2016 թվականի հունվարից Բոլիե, Լը Բենի Բոկաժ, Բյուր լե Մոն, Կամպո, Կարվիլ, Էտուվի, Լա Ֆերիեռ Արան, Լա Գրավրի, Մոնտամի, Մոն Բերտրան, Մոնշովե, Լը Ռեկյուլե, Սեն Դենի Մեզոնսել, Սենտ Մարի Լոմոն, Սեն Մարտեն դը Բեզաս, Սեն Մարտեն Դոն, Սենտ Ուան դե Բեզաս, Սեն Պիեռ Տարանտեն և Լը Տուրներ համայնքների հետ միասին հանդիսանում է Սուլևր ան Բոկաժ համայնքի մաս։


== Աշխարհագրություն ==
Գտնվում է Փարիզ քաղաքից 250 կմ արևմուտք, Կան քաղաքից` 50 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 18 աշխատունակ (15-64 տարեկան)  բնակիչ, որոնցից ակտիվ էին 11-ը, իսկ ոչ ակտիվները` 7։ Ակտիվության ցուցանիշը կազմում է 61,1 %։ 11 աշխատունակ մարդկանցից աշխատել է 10 անձ (5 տղամարդ և 5 կին)։ Գործազուրկ են եղել 1 անձ (0 տղամարդ և 1 կին)։ 7 անաշխատունակներից 1-ը եղել են աշակերտներ կամ ուսանողներ, 6-ը` թոշակառուներ, իսկ 0-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նոյբուրգ-Շրոբենհաուզեն (շրջան)

Նոյբուրգ-Շրոբենհաուզեն  (գերմ.՝ Landkreis Neuburg-Schrobenhausen), շրջան Գերմանիայում։ Շրջկենտրոնն է Դանուբի Նոյբուրգ քաղաքը։ Զբաղեցնում է 739,75 կմ2։ Բնակչությունը՝ 91 240 մարդ։ Բնակչության խտությունը՝ 123 մարդ/կմ2։
Շրջանի պաշտոնական կոդը՝ 09 1 85։ Շրջանում 18 համայնք կա։


== Ծանոթագրություններ ==
Կորաբ

Կորաբ, Կորաբի (մակեդոներեն՝ Кораб, Голем Кораб, ալբ․՝ Korabi), լեռ Բալկանյան թերակղզում, գտնվում է Ռադիկա և Սև Դրին գետերի հովիտների միջև։ Նույնանուն լեռնաշղթայի ամենաբարձր գագաթն է։
Ծովի մակերևույթից բարձր է  2764 մետր։ Սարը գտնվում է Ալբանիայի և Հյուսիսային Մակեդոնիայի սահմանին, Մավրովո ազգային  և Կորաբ-Կորտնիկ բնական պարկում և համարվում է այդ երկու երկրների ամենաբարձր կետը (ի դեպ, ամբողջ Եվրոպայում ընդամենը երկու լեռ կա, որ ամենաբարձր կետ են համարվում մեկից ավելի պետությունների համար): Երկրաբանական տեսակետից պատկանում է Շար լեռնային համակարգին</ref>; Բացի այդ, Կորաբը բարձրությամբ երրորդն է ողջ Բալկանյան թերակղզում և տասնութերորդը՝ ամբողջ Եվրոպայում։ Կազմված է կրաքարերից; Լանջերը պատված են անտառներով, որոնցում գերակշռում են կաղնին, հաճարենին, սոճին, ներառյալ բոսնիական սոճին և եվրոպական հաճարենին։ 2000 մետրից վեր բարձրության վրա տարածվում են լեռնային արոտավայրերը։
Սարն ունի 2000 մետրը գերազանցող բացարձակ բարձրությամբ տասը գագաթ՝ երկու հարևան երկրներում։ Լանջերին կան սառցադաշտային լճեր։ Ուշագրավ տեսարժան վայրերից է նաև Կորաբ ջրվեժը, որ ամենաբարձրն է Բալկաններում։
Կորաբ լեռը պատկերված է Հյուսիսային Մակեդոնիայի զինանշանի վրա։


== Տես նաև ==
Կորաբի ջրվեժ


== Ծանոթագրություններ ==


== Պատկերասրահ ==

		
		
		


== Արտաքին հղումներ ==
Կորաբ, Ալբանիա և մակեդոնիա
Կորաբ սարը SummitPost-ում
Կորաբը YouTube-ում
Տիպու (գյուղ, Կիպու շրջան)

Տիպու (էստ․՝ Tipu), գյուղ Էստոնիայի Վիլյանդիմաա նահանգի Կիպու շրջանում։
2011 թվականի տվյալներով գյուղում բնակվում էր 28 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Անդրոպովսկի (Շոլոխովսկի շրջան)

Անդրոպովսկի (ռուս.՝ Андроповский), գյուղ Ռուսաստանի Ռոստովի մարզի Շոլոխովսկի շրջանում։ Մտնում է Վեշենսկի գյուղական համայնքի կազմի մեջ։
Էլեկտրական հոսանքի աշխատանք և հզորություն

Էլեկտրական հոսանքի աշխատանք և հզորություն , փակ էլեկտրական շղթայի որևէ տեղամասով լիցք տեղափոխելիս էլեկտրական դաշտը կատարում է աշխատանք, որն անվանում են էլեկտրական հոսանքի աշխատանք։ Համաձայն բանաձևի` այդ աշխատանքը կարելի է հաշվել, եթե հայտնի է տրված տեղամասում էլեկտրական լարումը` A=qU, որտեղ A-ն հոսանքի աշխատանքն է, U-ն՝ լարումը շղթայի տեղամասում, q-ն՝ այդ տեղամասի կամայական լայնական հատույթով t ժամանակում անցած լիցքը։ Քանի որ q=It, որտեղ I-ն հոսանքի ուժնն է տեղամասում, ապա A=IUt։
Այսպիսով՝ հաստատուն էլեկտրական հոսանքի աշխատանքը շղթայի որևէ տեղամասում հավասար է հոսանքի ուժի, լարման և այն ժամանակի արտադրյալին, որի ընթացում այդ տեղամասով հոսանք է անցել։ Միավորներ միջազգային համակարգում էլեկտրական հոսանքի աշխատանքն արտահայտվում է ջոուլով (Ջ)։
Հզորությունը հավասար է աշխատանքի հարաբերությանն այն ժամանակին, որի ընթացքում այդ աշխատանքը կատարվել է։ Էլեկտրատեխնիկայում հզորությունը սովորաբար նշանակում են P տառով։ Հետևաբար, ըստ սահմանման, P=A/t։ Նկատի ունենեալով բանաձևը՝ հոսանքի հզորությունը հաշվելու համար կունենանք հետևյալ արտահայտությունը՝ P=IU։
Միվաորների միջազգային համակարգում հզորությունն արտահայտվում է վատտով (Վտ), ընդ որում, 1Վտ=1Ջ/վ։ Բանաձևի հիման վրա 1 վատտը կարող ենք ներկայացնել նաև հետևյալ կերպ՝ 1Վտ=1Ա*1Վ=1Ա*Վ։
Բացի վատտից` օգտագործում են նաև կիլովատտ (կՎտ), մեգավատտ(ՄՎտ), միլիվատտ (մՎտ) միավորները`
1կՎտ=103Վտ=1000Վտ
1ՄՎտ=106Վտ=1000000Վտ
1մՎտ=10−3Վտ=0.001Վտ
P=A/t բանաձևից հոսանքի աշխատանքը կարող ենք արտահայտել հոսանքի հզորության և ժամանակի արտադրյալով՝ A=Pt։
Հետևաբար՝ կարող ենք գրել՝ 1Ջ=1Վտ*1Վ=1Վտ*վ։
Բանաձևը հնարավորություն է տալիս հոսանքի աշխատանքն արտահայտել նաև ոչ համակարգային միավորով։ Քանի որ գործնականում հաճախ ավելի հարմար է ժամանակն արտահայտել ժամով, իսկ հզորությունը՝ կիլովատտով, ուստի բնական է հհոսանքի աշխատանքի ոչ համակարգային միավորն անվանել կիլովատտ-ժամ։ Այսպիսով՝
1կՎտ-ժ=1000Վտ*3600վ=3600000Վտ*վ=3.6*106Ջ=3.6ՄՋ
Կենցաղում, տեխնիկայում տարբեր սպառիչների ծախսած էլեկտրաէներգիան չափում են հատուկ սարքով՝էլեկտրաէներգիայի հաշվիչով։ Հաշվիչում ալյումինե սկավառակը հորիզոնական դիրքով դրվում է 2 էլեկտրամագնիսական բևեռների միջև։ Էլեկտրամագնիսներից մեկը՝ ամպերաչափի, իսկ մյուսը՝ վոլտաչափի բաղկացուցիչ մաս է։ Առաջին էլեկտրամագնիսի փաթույթը սպառիչին միացված է հաջորդաբար, իսկ երկրորդինը՝ զուգահեռ։ Սպառիչով հոսանք անցնելիս ալյումինե սկավառակը պտտվում է, ընդ որում, պտտման արագությունը համեմատական է ինչպես սպառիչով անցնող հոսանքի ուժին, այնպես էլ՝ սպառիչում լարմանը։ Իսկ սկավառակի կատարած պտույտների թիվը հնարավորություն է տալիս դատելու որևէ ժամանակում հոսանքի աշխատանքի մասին։
Այս աղյուսակում բերված են մի քանի սպառիչների հզորություններ՝


== Աղբյուրներ ==
Է.Ղազարյան, Ա.Կիրակոսյան, Գ.Մելիքյան, Ռ.Թոսունյան, Ս.Մաիլյան, Ս.Ներսիսյան,«Ֆիզիկա և աստղագիտություն 9»,Երևան 2009,էջ 64
Վարազդատ Մնացականյան

Վարազդատ Մկրտչի Մնացականյան (1916, Սուրմալուի գավառ, Երևանի նահանգ, Կովկասի փոխարքայություն, Ռուսական կայսրություն - անհայտ), հայ մանկավարժ։ Հայրենական մեծ պատերազմի մասնակից։ ԽՄԿԿ անդամ (1940): 


== Կենսագրություն ==
Վարազդատ Մնացականյանը ծնվել է 1916 թվականին, Արևմտյան Հայաստանի Սուրմալուի գավառի Սոլա-Ղամար գյուղում։ 1916 թվականին նրա ծնողները գաղթել են Արևելյան Հայաստան և բնակություն հաստատել Հոկտեմբերյանի շրջանի Շենավան գյուղում։ 1934 թվականին ավարտել է Արմավիրի մանկավարժական տեխնիկումը։ 1934-1939 թվականներին Մնացականյանն աշխատել է Հոկտեմբերյանի շրջանի տարբեր գյուղերի դպրոցներում, եղել է ուսուցիչ, դպրոցի տնօրեն։ Մանկավարժական աշխատանքին զուգընթաց սովորել և ավարտել է Երևանի հեռակա մանկավարժական ինստիտուտի երկամյա բաժնի լեզվագրական ֆակուլտետը։ 
1939 թվականին Մնացականյանը զորակոչվել է կարմիր բանակ՝ պարտադիր զինվորական ծառայության։ Ավարտել է 132-րդ դիվիզիայի 712-րդ հրաձգային գնդի կրտսեր հրաձգային գնդի կրտսեր հրամանատարների դպրոցը, ստացել ավագ սերժանտի կոչում։ Աշխատել է գնդի դպրոցում որպես դասակի հրամանատարի օգնական և ընտրվել վաշտի կոմերիտական կազմակերպության քարտուղար։ 1940 թվականին Մնացականյանը ընդունվել է կոմունիստական կուսակցության շարքերը։ Ակտիվ մասնակցություն է ունեցել Հարավ-Արևմտյան ռազմաճակատի մարտական գործողություններին։ Մարտերում ցուցաբերած արիության համար պարգևատրվել է «Մարտական ծառայությունների համար», «Կովկասի պաշտպանության համար» և այլ մեդալներով։
1945 թվականին Մնացականյանը զորացրվել է բանակից և ընդունվել Երևանի պետական համալսարանի բանասիրական ֆակուլտետը, միևնույն ժամանակ աշխատել է մայրաքաղաքի Գրիբոյեդովի անվան միջնակարգ դպրոցում, որպես հայոց լեզվի և գրականության ուսուցիչ։ 1949 թվականին ավարտել է Երևանի պետական համալսարանը, նշանակվել Աշտարակի շրջանի Ուջան գյուղի դպրոցի տնօրեն և հայոց լեզվի ու գրականության ուսուցիչ։ 1951 թվականին տեղափոխվել է Հոկտեմբերյանի շրջան և աշխատելՆոր Արտագերսի, Նալբանդյանի, Մեծամորի, քաղաքի № 2 դպրոցներում։ Դպրոցի ուսումնադաստիարակչական աշխատանքները կազմակերպելու համար Մնացականյանը պարգևատրվել է «Աշխատանքային արիության համար» մեդալով։


== Պարգևներ ==
«Մարտական ծառայությունների համար» մեդալ
«Կովկասի պաշտպանության համար» մեդալ
«Աշխատանքային արիության համար» մեդալ


== Ծանոթագրություններ ==
Շուրա-Բոնդուրովսկայա

Շուրա-Բոնդուրովսկայա (ուկրաիներեն՝ Шура-Бондурівська), գյուղ Ուկրաինայի Վիննիցայի մարզի Գայսինի շրջանում։
2001 թվականի տվյալներով Շուրա-Բոնդուրովսկայա գյուղում բնակվում էր 420 մարդ։ Բնակավայրը զբաղեցնում է 2316 կմ² տարածք։ Բնակչության խտությունը կազմում էր 181,35 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(9087) Նեֆֆ

(9087) Նեֆֆ (անգլ.՝ Neff), աստերոիդ աստերոիդների հիմնական գոտում։ Հայտնաբերվել է 1995 թվականի սեպտեմբերի 29-ին Կլետի աստղադիտարանի կողմից Կլետում։
Միջին հեռավորությունը Արեգակից կազմում է 2,282975 ա. մ., առավելագույնը մոտենում է 1,8946 ա. մ. հեռավորության վրա և հեռանում 2,6713 ա. մ.։ Արեգակի շուրջ մեկ ամբողջական պտույտ է կատարում 1259,94 երկրային օրվա ընթացքում, իր ուղեծրով շարժվելով միջինում 0,285728 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9087) Նեֆֆ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անդրեևկա (քաղաքատիպ ավան, Սոլնեչնոգորսկի շրջան)

Անվան այլ կիրառումների համար տե՛ս՝ ԱնդրեևկաԱնդրեևկա (ռուս.՝ Андреевка), քաղաքատիպ ավան Ռուսաստանի Մոսկվայի մարզի Սոլնեչնոգորսկի շրջանի կազմում։
Բնակչությունը 2010 թվականին գրանցված տվյալներով կազմում էր 10041 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պսկովյան դատաստանագիրք

Պսկովյան դատաստանագիրք  (ռուս.՝ Псковская судная грамота), Պսկովի ֆեոդալական հանրապետության իրավական նորմերի ժողովածու։ Կազմվել է սովորութային իրավունքի, Ռուսկայա պրավդայի նորմերից, Պսկովի վեչեի, բոյարների խորհրդի որոշումներից, իշխանների հրովարտակներից։ Կարգավորել է Պսկովյան հանրապետության ֆեոդալական, հարաբերությունները XIV—XV դդ․։ Պսկովյան դատաստանագիրքը պաշտպանել է մասնավոր սեփականության, հատկապես հողի ֆեոդալական, սեփականության իրավունքը, սահմանել սեփականության իրավունքի ձևակերպման կարգը, կարգավորել առևտրաարհեստավորական, այդ թվում՝ առուծախի, գրավի, նվիրատվության, փոխառության, վարկային, վարձակալական իրավահարաբերություններ։ Պսկովյան դատաստանագիրքը տարբերում էր շարժական և անշարժ գույքը, սահմանում սեփականության ձեռքբերման նոր միջոցներ (վաղեմություն)։ Պսկովյան դատաստանագիրքը մեծ տեղ է հատկացրել պարտավորական իրավունքին, տարբերել ժառանգումն ըստ կտակի և ըստ օրենքի։ Պատիժ նախատեսվել է ինչպես անհատներին, այնպես էլ պետությանը վնաս պատճառելու համար։ Պսկովյան դատաստանագիրքը սահմանել է հանցագործությունների և պատիժների (մահապատիժ, ազատազրկում, տուգանք) կատարելագործված համակարգ։ Ապացուցման տեսակներն էին՝ ինքնախոստովանությունը, դատական մենամարտը, երդումը, իրեղեն ապացույցները։ Մենամարտի համար կողմերը կարող էին դատարանում ունենալ նաև ներկայացուցիչներ։ Որպես կանոն, դատավճիռը բողոքարկման ենթակա չէր։ Պսկովյան դատաստանագիրը Ռուսական, կենտրոնացված պետության առաջին դատաստանագրքի (1497 թ.) կարևոր աղբյուրներից էր։
Դդմի կարկանդակ

Դդմի կարկանդակ (անգլ.՝ pumpkin pie), ամերիկյան խոհանոցի ավանդական աղանդեր, դդումով լցոնված բաց կարկանդակ։ Սովորաբար այն թխում են բերքահավաքից հետո` աշնանավերջին և ձմռան սկզբում։ Դդմի կարկանդակով հաճախ հյուրասիրում են Հելոուինի ժամանակ, Գոհաբանության և Սուրբ Ծննդյան օրերին։
Դդմի կարկանդակի խմորը պատրաստվում է ալյուրից, կարագից և աղ ավելացրած ջրից։ Դդմե լցոնի համար անհրաժեշտ է մուս, ձու, կաթ կամ սերուցք և պուդինգ, իսկ դարչին, կոճապղպեղ և մշկընկույզ ավելացնելիս կարկանդակը ստանում է անկրկնելի անուշ համ։ Թխման կաղապարի մեջ նախ տեղադրվում է փաթաթած խմորը, ապա ավելացվում դդմի լցոնը։ Սառեցված դդումով կարկանդակը սովորաբար մատուցվում է հարած սերուցքով։
1995 թվականին Ալան Հիրշի ղեկավարած Համի և հոտի հետազոտական կենտրոնում (Չիկագո) անցկացված փորձերի արդյունքում գտել են բուրմունքներ, որոնք տղամարդկանց հաղորդում են սիրային տրամադրություն, այդ բույրերի մեջ ամենաազդեցիկը դդմի կարկանդակի բույրն է, երկրորդ տեղում  Քաղցրարմատ փքաբլիթների բույրն է։


== Տես նաև ==
Գազարով տորթ
Կարկանդակներ
Ամերիկյան խոհանոց
Աղանդեր


== Ծանոթագրություններ ==


== Գրականություն ==
Наталья Шинкарёва, Надежда Бондаренко Кулинарная энциклопедия / Ольга Ивенская. — Litres, 2017. — Т. 37.


== Արտաքին հղումներ ==
Դդմի կարկանդակի բաղադրատոմս
http://www.pickyourown.org/pumpkinpie.php
https://www.oxfordreference.com/view/10.1093/acref/9780195154375.001.0001/acref-9780195154375
https://www.foodnetwork.com/videos/whole-pumpkin-soup-0166418
Վիգոլո

Վիգոլո  (իտալերեն՝ Vigolo), կոմունա Իտալիայում, Լոմբարդիա մարզի Բերգամոյի գավառում։
Բնակչությունը ըստ 2008 թվականի տվյալների կազմում է 661 մարդ, խտությունը՝ 55 մարդ/կմ²։ Զբաղեցնում է 12 կմ² տարածք։ Փոստային ինդեքս՝ 24060։ Հեռախոսային կոդ՝ 035։
Բնակավայրի հովանավորն է՝ Սանտա Մարիա Ասունտան։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարաչակազմ ==
Հեռախոսահամար։ 035 931054
Էլեկտրոնային հասցե։ c.vigolo.it@tin.it
Գլխավոր կայք։ http://www.comune.vigolo.bg.it/


== Արտաքին հղումներ ==
Բնակավայրի գլխավոր կայք(իտալ.)
Ազգային ինստիտուտի վիճակագրություն (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Վահե Հովհաննիսյան (քաղաքական գործիչ, պատմաբան)

Վահե Սահակի Հովհաննիսյան (նոյեմբերի 19, 1984(1984-11-19), Արգել, Աշտարակի շրջան, Հայկական ԽՍՀ, ԽՍՀՄ), հայ քաղաքական գործիչ, պատմաբան, «Իմ քայլը» կուսակցության անդամ, ՀՀ ԱԺ 7-րդ գումարման պատգամավոր։ 


== Կենսագրություն ==
Վահե Հովհաննիսյանը ծնվել է 1984 թվականին նոյեմբերի 19-ին Կոտայքի մարզի Արգել գյուղում։ 2005 թվականին ավարտել է Երևանի պետական համալսարանի պատմության ֆակուլտետը՝  պատմաբան մասնագիտությամբ։ 2009 թվականին ավարտել է ՀՀ ԳԱԱ Միջազգային գիտակրթական կենտրոնի  պատմության և միջազգային հարաբերությունների ֆակուլտետի պատմություն բաժնի մագիստրատուրան։ 2011 թվականին ավարտել է ՀՀ ԳԱԱ Միջազգային գիտակրթական կենտրոնի տնտեսագիտություն և կառավարում ֆակուլտետի ֆինանսներ բաժնի մագիստրատուրան։ 2018 թվականին Քաղաքական դասընթացների երևանյան դպրոցի (ՔԴԵԴ) դասընթացը։ 2005-2007 թվականներին ծառայել է ՀՀ զինված ուժերում։ 


== Աշխատանքային գործունեություն ==
2010-2012 թվականներին եղել է Աբովյանի պետական ճարտարագիտական քոլեջի պատմության դասախոս։ 2012 թվականին աշխատել է «ՖԻՆՔԱ ՈւՎԿ» ՍՊԸ վարկային մասնագետ։ 2012-2017 թվականներին աշխատել է «ՎՏԲ Հայաստան» բանկի ՓՄՁ վարկավորման գծով մենեջեր։ 2017-2019 թվականներին՝ «ՄՈԳՈ ՈւՎԿ» ՍՊԸ մասնաճյուղի կառավարիչ։
2017 թվականին ընտրվել է Արգել համայնքի ավագանու անդամ։ 2013 թվականից` Առաքելություն կուսակցության հիմնադիր անդամ, քաղխորհրդի անդամ։


== Ընտանիք ==
Ամուսնացած է, ունի երկու զավակ։ 


== Ծանոթագրություններ ==
Տանսաիտովո

Տանսաիտովո (ռուս.՝ Тансаитово, բաշկիրերեն՝ Таңсәйет), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 101 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զազի Զազյան

Զազի Ֆրիդոնի Զազյան (1922, Կրասնոսելսկի շրջան), հայ մանկավարժ։ Ֆիզիկա-մաթեմատիկական գիտությունների թեկնածու (1980), Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։


== Կենսագրություն ==
Զազի Զազյանը ծնվել է 1922 թվականին, Կրասնոսելսկի շրջանի Վերին Ճամբարակ գյուղում։ 1940 թվականին Դիլիջանի մանկավարժական տեխնիկումն ավարտելուց հետո աշխատանքի է անցել Կրասնոսելսկի շրջանի Հին Բաշքենդ գյուղի միջնակարգ դպրոցում, դասավանդել է մաթեմատիկա։
1940 թվականին Զազին զորակոչվել է կարմիր բանակ։ 1941 թվականի հունիսին Արևմտյան ռազմաճակատի 217-րդ հրետանային գնդում եղել է հրետանային նշանառու։ Վիրավորվել է Սառնի քաղաքի պաշտպանության ժամանակ։ 1941 թվականի աշնանը Զազյանը մասնակցել է Մոսկվայի համար մղված մարտերին։ 1943 թվականին Սմոլենսկի մարզի Վիլիժ քաղաքի ազատագրման համար մղված մարտերից մեկում երկրորդ անգամ է ոտքից ծանր վիրավորվել և ուղարկվել է հոսպիտալ։ 
1944 թվականի մարտին զորացրվել է որպես պատերազմի 2-րդ կարգի հաշմանդամ։ Նույն թվականին ընդունվել է Երևանի պետական համալսարանի ֆիզիկա-մաթեմատիկական ֆակուլտետը, որն ավարտել է 1949 թվականին։ Համալսարանն ավարտելուց հետո աշխատել է Երևանի Շոթա Ռուսթավելու անվան դպրոցում, 1953-1974 թվականներին ֆիզիկա է դասավանդել Չարենցի անվան միջնակարգ դպրոցում։ 1972 թվականին Զազյանը եղել է Երևանի Կ. Մարքսի անվան պոլիտեխնիկական ինստիտուտի ընդհանուր ֆիզիկայի ամբիոնի ասիստենտ։ 1980 թվականին պաշտպանել է թեկնածուական ատենախոսություն ֆիզիկա-մաթեմատիկական գիտությունների գծով։


== Ծանոթագրություններ ==
Նավալաֆուենտե

Նավալաֆուենտե (իսլ.՝  Perales del Puerto)՝ քաղաք և մունիցիպալիտետ Իսպանիայում։ Գտնվում է Մադրիդի պրովինցիայի Էստրեմադուրա ինքնավար համայնքի կազմում։ Տարածքը կազմում է 11,75 կմ2, բնակչությունը՝ 1169 մարդ (2010 թվականի տվյալներով)։


== Արտաքին հղում ==
պաշտոնական կայք(չաշխատող հղում)


== Ծանոթագրություններ ==